**43.**

Katalog:

- simbolika

- slogovna analiza (paralelizmi, vrsta ponavljanja)

- verz, zvočni učinki

# OTON ŽUPANČIČ: VIHAR

Pesem je nastala pred letom 1914, prvič je bila objavljena v Literarni pratiki, kasneje pa v zbirki V zarje Vidove (1920). Dogajanje je postavljeno na Bled, kjer so imeli svojci Ane Kesslerjeve, Župančičeve žene, vilo z verando.

Pesnik je v opis zunanjega dogajanja nevihta ujel notranji nemir in negotovost, ki sta po dramatičnosti primerljiva z naravnim viharjem. Gre za primerjalni postopek, ki je bil močno razširjen v romantičnem pesništvu, Župančičev pa se odlikuje po moči individualnega doživljanja, v katerem zaznamo predvsem nejasen strah pred prihodnostjo.

Slogovna analiza:

Pesem je zanimiv primer stapljanja impresije in refleksije, pri čemer prva prevladuje. Motiva laboda in desetega brata pa imata lahko simbolno vrednost.

Lirski subjekt se v pesmi izraža s paralelizmi ( orje in sije po jezeru mračnem, moti in meša po nebu temačnem; v loku zaveje jih do pobočja, v loku jih vseje spet nazaj...” ).

Verz, zvočni učinki:

Verz je svoboden, ritem ustvarja z notranjimi rimami in z onomatopoijami.